
1. USTROJSTVO RADA


Dječji vrtić Bodulić Dobropoljana svoju djelatnost odgoja, obrazovanja, njege, zdravstvene zaštite i socijalne skrbi obavlja na temelju Zakona o predškolskom odgoju i obrazovanju.
Osnivač Dječjeg vrtića je Općina Pašman.
Sjedište vrtića je u Dobropoljani, Ulica Krešimira Ćosića 4. Područni objekt Dječjeg vrtića Bodulić se nalazi u mjestu Banj, na adresi Trg Kolešće 1.
Vrtić svoju djelatnost i obuhvat djece od navršene prve godine života do polaska u školu provodi na području Općine Pašman.
Pedagoška godina 2025/2026. je započela 1. rujna 2025., a završila 31. kolovoza. 2026. godine. Odgojno-obrazovni rad organiziran je u petodnevnom radnom tjednu u četiri odgojne skupine, jednu jasličku i tri vrtićke odgojne skupine. S obzirom da radovi na centralnom objektu u Dobropoljani još nisu gotovi srednja mješovita i starija odgojna skupina nastavljaju i ovu pedagošku godinu bili izmješteni u OŠ Vladimir Nazor u Neviđanima a u područnom objektu u Banju je organiziran rad jednoj jasličkoj skupini i jednoj mlađoj odgojnoj skupini.
Radno vrijeme vrtića uskladili smo prema iskazanim potrebama roditelja od 6:30 do 16:30 sati.
Rad s djecom tijekom ljeta je organiziran u srpnju u jednoj mješovitoj  grupi za ukupno 15 djece, a u kolovozu za 12 djece. Djelatnici  su tada koristili dio godišnjeg odmora i pripremali se za sljedeću pedagošku godinu.
Organizacija  rada u 2025./2026. godini planirana je i realizirana  rukovodeći se Državnim pedagoškim standardom predškolskog odgoja i naobrazbe (“Narodne novine”, broj 63/08 i 90/10).
Poštujući  zakonske  propise  i  suvremena  dostignuća  u  predškolskom  odgoju, formirane su  skupine od navršene prve godine života do polaska u školu.
U vrtiću su organizirani sljedeći programi: cjelodnevni 10-satni program jaslica (od 6:30 do 16:30); poludnevni 5-satni sati (od 7:00 do 12:00); cjelodnevni 10-satni (od 6:30 do 16:30), te  program predškole  koji je integriran u redoviti rad vrtića.
Pedagošku godinu smo započeli sa 67 djece, a od toga 49 djece je bilo u cjelodnevnom boravku. Tijekom pedagoške godine je taj broj varirao jer su roditelji mijenjali program ovisno o njihovim potrebama. U jasličkoj skupini na početku imali 9-ero djece, a u mlađoj skupini je na početku bilo 18 dijete, srednjoj mješovitoj 20, a stariju skupinu je pohađalo je 20-ero djece. Tijekom pedagoške godine  upisano je još dvoje djece tako da smo pedagošku godinu završili sa 69 djece.
Kraći program učenja engleskog jezika za djecu predškolske dobi realiziran je u suradnji sa Obrtom za poduku jezika „Enesen“ iz Slivnice koji ima odobren program od strane Ministarstva znanosti, obrazovanja i mladih , a organiziran je dva puta tjedno po 45 minuta za petero djece. Sam program je provodila  zaposlenica obrta „Enesen“ s kojim kao vanjskim suradnikom surađujemo nekoliko godina.
I ove godine smo imali suradnju s logopedinjom Vanjom Rušnjak Kurtin koja je dolazila kao vanjski suradnik nekoliko puta tijekom pedagoške godine.
Stručnog suradnika pedagoga imamo zaposlenog na 12 sati tjedno.
Zdravstvenog voditelja na 4 sata tjedno smo imali od 6. mjeseca 2026.

Tijekom ove pedagoške godine često smo zapošljavali na radno mjesto odgojitelja nestručne zamjene jer nam se nisu svaki put za zamjene javljali odgojitelji. Većina odgojitelja i stručna suradnica-pedagog imaju propisanu vrstu i stupanja stručne spreme, odgovorno obavljaju svoj posao i redovito vode pedagošku dokumentaciju.
Radno vrijeme odgojitelja je 40 sati tjedno:  27,5  sati neposrednog rada s djecom, a preostalo vrijeme ide na  poslove planiranja, programiranja i vrednovanja odgojno-obrazovnog rada, prikupljanja, izrađivanja i održavanja sredstva za rad s djecom, vođenja brige o estetskome  i  funkcionalnom  uređenju  prostora  za  izvođenje  različitih  aktivnosti, vođenja dokumentacije  o  djeci  i  radu  te  zadovoljavanja  stručnih  zahtjeva  u organizaciji  i  unaprjeđenju  odgojno-obrazovnog  procesa,  suradnje  s  roditeljima, stručnjacima kao i s ostalim sudionicima u odgoju i obrazovanju djece predškolske dobi u lokalnoj zajednici, zadovoljavanja svakodnevnih potreba djece i njihovih razvojnih zadaća te poticanja razvoja svakoga djeteta prema njegovim sposobnostima.
Administrativne poslove za Vrtić obavljala je ravnateljica vrtića, a računovodstvene poslove djelatnica Općine Pašman. 
U područnom objektu u kuhinji je bila zaposlena kuharica koja je vodila brigu o nabavi i pripremi namirnica za obroke vodeći računa o nutritivnim vrijednostima. S obzirom da u područnom objektu imamo malu kuhinju , za djecu koja su iseljena u OŠ u Neviđane smo imali catering te smo dogovarali jelovnike vodeći računa o pravilnoj prehrani.
Poslove održavanja čistoće te pripremi i serviranju hrane u područnom objektu je obavljala jedna djelatnica, a u prostorima OŠ Vladimir Nazor u Neviđanima (u promijenjenim uvjetima) u jutarnjoj smjeni radila je jedna djelatnica, a u popodnevnoj druga djelatnica na pola radnog vremena. Pomoćnik za dijete s teškoćama je bio zaposlen na pola radnog vremena.
Upravno vijeće zasjedalo je na sjednicama i raspravljalo o pitanjima iz svog djelokruga u redovnim zakonskim rokovima i prema potrebama procesa. Usvojeno je godišnje izvješće o radu za 2024./2025. pedagošku godinu,  godišnji plan i program rada za 2025./2026., donesen je financijski plan za 2026. godinu te projekcija proračuna za 2027. i 2028. godinu, polugodišnje izvješće o izvršenju financijskog plana za 2026. godinu, godišnje izvješće o izvršenju financijskog plana za 2025., doneseni su novi akti…
Realizirane zadaće:  
Tijekom godine kontinuirano su praćene i provedene potrebe upisa djece, izdana  su  Rješenja  o  radnom  vremenu  i  zaduženja  odgojitelja , te  Rješenja  o korištenju godišnjih odmora i plaćenog dopusta. 
Ugovoreno  je osiguranje one djece, čiji su roditelji pristali i odabrali premiju  u  Croatia  osiguranju. Sa roditeljima novoupisane djece, korisnicima usluga  predškolskog  odgoja  i obrazovanja  potpisani  su  Ugovori  o korištenju usluga vrtića. Roditelji sve djece su potpisali izjave sa popisom osoba koje mogu dovoditi i odvoditi njihovo dijete u vrtić te dali suglasnost da njihova djeca mogu ići na izlete, fotografirati se... 
Uspostavljen je kućni red; jutarnje okupljanje, individualni i  grupni  rad s djecom, planirane aktivnosti (korištenje različitim materijalima, istraživanje, tjelovježba, rad sa školskim obveznicima, kulturno – higijenske navike), boravak na vanjskom prostoru.  
Vođene su evidencije praćenja prisutnosti djece po odgojnim skupinama, evidencije uplata roditelja, evidencije rada odgojiteljica te individualno praćenje djece. 
Godišnjim planom i programom planirane aktivnosti i projekti su provedeni, a bilo je i onih koje nismo planirali, situacijskih i spontanih. 
Suradnja s roditeljima provedena je kroz roditeljske sastanke (informativni sastanci – upis i prilagođavanje djece u rujnu i listopadu  i organizacija druženja roditelja – djece – odgojitelja tijekom godine), WhatsApp grupa, individualnih razgovora i centra za roditelje.  
Suradnja  s  vanjskim  institucijama  (OŠ „Vladimir Nazor“ Neviđane, Zavod za javno zdravstvo u Zadru, HZJZ, Ministarstvo znanosti, obrazovanja i mladih, Ministarstvo kulture, Croatia osiguranje, Unicef, vrtići iz okruženja) uspješno je ostvarena tijekom pedagoške  godine. 
  

2. MATERIJALNI UVJETI  RADA
 

Prema Zakonu o predškolskom odgoju i obrazovanju troškove smještaja djece snosila je Općina Pašman  (osnivač Ustanove) i roditelji djece koja su  koristila usluge Vrtića. Programi javnih potreba: program predškole i program za djecu s teškoćama sufinancirani su sredstvima Ministarstva znanosti, obrazovanja i mladih. Krajem 2023. godine Vlada RH je donijela Odluku kojom je osigurala sredstva za fiskalnu održivost vrtića koja smo koristili za poboljšanje materijalnih uvjeta rada.
Materijalna sredina u kojoj su djeca boravila, bila je poticajna i kao takva je omogućavala zadovoljavanje potreba za druženjem, zabavom, učenjem kroz istraživanje, samostalnost te aktivnu angažiranost svakog djeteta. 
Tijekom cijele godine nadopunjavao se prostor didaktičkim sredstvima i likovno tehničkim materijalom, vršene su promjene u organizaciji prostora. 
Održavanje  prostora i  tijekom  godine  obavljalo  se  redovitim  kontroliranjem i uklanjanjem  manjih  kvarova. Redovito je nabavljen potrošni materijal za čišćenje, materijal za higijenske potrebe te nabavljena radna obuća i odjeća.
Nabavljen je i uredski materijal te knjige pedagoške dokumentacije.
U vrtićki vrt područnog objekta i ove godine su posađene sadnice cvijeća o kojima smo brinuli tijekom godine. 
Za sportske aktivnosti smo nabavili rekvizite između ostalog i zbog organizacije sportsko-rekreativne manifestacije „Mali đir pa koš 2026.“, igračke za igru u pijesku te za igru na otvorenom.
Nadopunjavali smo kuhinju sa potrebnim posuđem i posudama.
Svake godine nadopunjujemo našu knjižnicu stručnom literaturom, novim slikovnicama, te smo  pretplaćeni na časopis „Dijete, vrtić i obitelj“.


3. NJEGA I SKRB ZA TJELESNI RAST I ZDRAVLJE DJECE

Zdravstvena zaštita u vrtiću je regulirana Programom zdravstvene zaštite djece, higijene i pravilne prehrane u dječjim vrtićima i integralni je dio svih aktivnosti u vrtiću.
Tijekom  upisa  u  Dječji  vrtić  na  temelju  objavljenog  natječaja  dostavljena  je  sva 
potrebna dokumentacija djece – osobni dokumenti, potvrda o prebivalištu i liječnička potvrda  
iz koje je vidljivo zdravstveno stanje svakog djeteta.  
Briga za očuvanje zdravlja djece (jutarnja tjelovježba, osnovni oblici kretanja kroz elementarne igre, boravak na vanjskom prostoru, zdrava prehrana) te zdravstvena zaštita provodila se tijekom cijele godine, a odvijala se u suradnji s lokalnim ambulantama i školskom medicinom u Biogradu na moru (sistematski pregled za upis u 1. razred). 
Redovito se osiguravaju higijenski uvjeti: papirnati ručnici, tekući sapun, korištenje higijenskih sredstava te sredstava za dezinfekciju ruku i površina. 
Odgojiteljice, kuharica i spremačice-servirke su upućene na redoviti godišnji sanitarni pregled u Epidemiološku službu.
Vođene su evidencijske HACCAP liste za čišćenje i pranje u kuhinji, kontrola prisutnosti štetnika te mjerenje temperature u hladnjacima i zamrzivaču.
Djelatnici Pecta su prema ugovoru izvršili dva puta DDD mjere.
Prilagodba djece u rujnu bila je uspješna, a temeljila se na dobroj suradnji i kvalitetnoj komunikaciji stručnog tima vrtića s roditeljima.  
Sastavni  dio  Godišnjeg  plana  i  programa  rada  vrtića  su  Sigurnosno-zaštitni  i preventivni  program  rada  u  dječjem  vrtiću kojim je reguliran protokol  pri primopredaji djece u vrtić i djeteta iz vrtića, boravku djece na vanjskom prostoru, prva pomoć u vrtiću, mjere i nadzor kretanja osoba u vrtiću, postupanje u slučaju nasilja u obitelji, među djecom u vrtiću i odgojitelj – roditelj, razvodu braka, alkoholizirano stanje roditelja, PTSP, zlostavljanje djeteta, mjere sigurnosti u prehrani, mjere u slučaju potresa, postupanje u slučaju epileptičnih napada…
S obzirom da smo i ovu pedagošku godinu  imali upisano dijete s epilepsijom ponovno su se educirali djelatnici vrtića kako postupati u slučaju epileptičnog napada.
Odgojitelji su pratili rast i razvoj svakog djeteta i u svom radu su provodili sadržaje i aktivnosti koje su u funkciji zaštite djetetovog zdravlja i poboljšanja općeg razvoja djece. 
Svakodnevno se poticalo djecu na razvoj kulturno - higijenskih navika, samostalnosti pri hranjenju te osobnoj higijeni.  
Tijekom godine vodila se briga o pravilnoj prehrani djece. Tjedno se planirao jelovnik s akcentom na raznovrsnu prehranu vodeći računa o nutritivnim vrijednostima namirnica i normativima djece predškolske dobi. Djeca u primarnom 5-satnom boravku imaju dva obroka, a u 10-satnom četiri obroka. Poticali smo djecu na zdrave prehrambene navike na taj način što smo pripremali obroke svježim, sezonskim i raznovrsnim namirnicama, a u planiranim aktivnostima-pričama i životno-praktičnim aktivnostima otkrivali važnost  zdrave prehrane. Higijensko stanje posuđa i radnih površina u kuhinji redovito prati i analizira mikro-biološku čistoću  Zavod za javno zdravstvo - Zadar, Služba za zdravstvenu ekologiju. Vrši se i analiza vode za piće, kao i analiza uzoraka hrane.
Ove godine smo imali djecu sa posebnom prehranom, bez laktoze, bez ribe i ribljih proizvoda, te alergiju na grejp. Nekoliko djece je imalo teškoće sa prihvaćanjem raznolike hrane.
Tijekom pedagoške godine nisu zabilježene teže tjelesne povrede djece Bilo je povremenih izostanaka zbog viroza i prehlada, upala grla uzrokovanih bakterijom te laringitisa. Imali smo i par slučajeva vodenih kozica, pojavu RSV - respiratorni sinciijski virus i nametnika, ušiju.
Prostor vrtića stavili smo u funkciju svakog djeteta, prateći interese i potrebe. Na temelju toga uspostavili smo dnevni ritam odgojno – obrazovnog rada kroz pravilnu izmjenu aktivnosti. Primjenom dostupnih preventivnih mjera na vrijeme uočavamo određena odstupanja i djelujemo u smjeru njihova otklanjanja.


4. ODGOJNO OBRAZOVNI RAD
 
Odgojno-obrazovni rad naše Ustanove se temelji na humanističko-razvojnoj koncepciji, a bitna zadaća mu je stvaranje uvjeta za cjelovit razvoj i učenje djece u vrtiću obogaćivanjem materijalne sredine centara u sobi dnevnog boravka i vanjskih prostora unutar i izvan vrtića.
Za poticanje cjelokupnog dječjeg razvoja obogaćivali smo materijalno okruženje novim sredstvima i poticajima kao i novim centrima aktivnosti unutar SDB i van njih (npr. hodniku, na dvorištu i sl.)
Realiziranim aktivnostima nastojali smo razvijati ekološku svijest djece, upoznavali smo i koristili prirodne materijale, istraživali prirodu i njezine zakone. 
Cilj nam je bio odgojiti znatiželjno dijete koje promatra i istražuje, upoznaje prirodu i samostalno otkriva radost življenja u prirodi. Tema se razrađivala putem raznih aktivnosti, kroz područja učenja i razvoja. 

Igre koje su nam omogućile ostvarenje navedenog bile su: 
- Igre za emocionalni razvoj djeteta  s ciljem   poticanja zdravog, sretnog i sigurnog djeteta   poticanja i obogaćivanja emocija   osvještavanja djece da su osjećaji prirodni 
 Zadatci:   razvijanje sigurnosti i samopouzdanja kroz raznovrsne situacije   poticanje djece na međusobno uvažavanje i pomaganje poticanje djece na usvajanje primjerene komunikacije u odgovarajućim trenucima 
- Igre za razvoj samostalnosti s ciljem poticanja djece na samostalnost i stjecanje spoznaja o svom okruženju 
 Zadatci:   stjecanje znanja o sebi   poticanje razvoja samostalnosti i samokontrole   razvijanje povjerenja u vlastite sposobnosti 
- Igre za razvoj ranih društvenih odnosa s ciljem   poticanja djece na igru i druženje sa drugom djecom i odraslima 
 Zadatci:   prepoznavanja i podržavanja dječjih interesa za sadržaje vezane uz kulturu,
tradiciju, običaje i baštinu našeg mjesta 
- Igre za promicanje socijalizacije s ciljem   poticanja  osjećaja  vlastite  vrijednosti  (pravo  na  sreću,  ljubav,  prijateljstvo)  
- Igre za razvoj spoznaja s ciljem   razvijanja mišljenja, pamćenja, pažnje, koncentracije i logičkog zaključivanja 
 Zadatci:   poticanje istraživanja okoline, eksperimentiranje različitim stvarima i materijalima   omogućivanje  djeci da samostalno  pronalaze  rješenja,  zaključuju  i osjećaju  se uspješnima 
- Igre za rani razvoj govora s ciljem usvajanja i razvijanja govora i drugih oblika komunikacija
 Zadatci:    razvijanja vještina slušanja i razgovaranja  
- Tjelesne aktivnosti s ciljem   zadovoljenja osnovnih tjelesnih potreba i usavršavanja prirodnih oblika kretanja  
Zadatci :  razvijanje psiho-motoričkih sposobnosti 

Odgojiteljice  su  tijekom  godine  promatrale,  procjenjivale,  bilježile  i  poticale  razvoj svakog djeteta, usmjeravajući ga ka njegovom interesu što je doprinijelo razvoju njegovih sposobnosti i vještina. Prostor su organizirale kroz centre aktivnosti, koji su djeci omogućavali razvoj i učenje. Nadalje,  odgojiteljice  su  vodile  dokumentaciju  o  djeci  i  radu  (pedagoška dokumentacija), razvojne mape te provodile stručna unapređenja odgojno-obrazovnog procesa.  Pridavala se pažnja suradnji s roditeljima, suradnji sa stručnjacima i ostalim sudionicima u odgoju i obrazovanju djece. Roditeljima su putem WhatsApp grupa redovito slane slike aktivnosti.
Provedene aktivnosti u odgojno-obrazovnim skupinama tijekom pedagoške godine 2025./2026.

	
	
	

	PROJEKTI

	· „Razvijamo se kroz sport”
- kineziološke aktivnost u školskoj dvorani tijekom cijele pedagoške godine
· „15 po 15” - sudjelovanje u Nacionalnoj kampanji za poticanje čitanja
· „Tradicionalna glazba otoka Pašmana”
- očuvanje kulturne baštine i tradicije svih mjesta otoka Pašmana, vrijeme realizacije od veljače do lipnja 2026.
· „Dinosauri” - praćenjem interesa djece pokrenut je projekt, realizacija od veljače do travnja 2026
	

	LIKOVNI NATJEČAJI

	· „Volim šume” -sudjelovanje na likovnom natječaju Dukata s ciljem osvještavanja važnosti ekosustava šuma
· „Točkasti rekord” - sudjelovanje na likovnom natječaju Kuće dalmatinskog psa s ciljem obaranja Guinessovog rekorda
	

	OBILJEŽAVANJE DANA

	Dan policije, 29.9.
Međunarodni dan zaštite životinja, 4.10.
Dan kruha  i zahvalnosti za plodove Zemlje , 16. 10.
Svjetski dan jabuka, 20.10.
Dan sjećanja na žrtve domovinskog rata i na žrtve Vukovara i Škabrnje, 18.11.
Međunarodni dan djeteta , 20.11.
Dani Afrike-studeni
Dan hrvatskog kazališta, 24.11.
Sv. Nikola, 6.12.
Sv. Lucija,13.12.
Božić, 25.12.
Valentinovo 14.2.
Dan ružičastih majica , 25.2.
Dan očeva, 19.3.
Svjetski dan oralnog zdravlja, 20.3.
Uskrs,5.4.
Dan hrvatske knjige,22.4.
Dan planeta Zemlje,22.4.
Majčin dan,10.5.
Međunarodni dan obitelji, 15.5.
Dan pčela ,20.5.


	



	AKCIJE

	Listopad- Crveni križ
prosinac- akcija darivanja za udrugu Lampica
veljača, ožujak – Marijini obroci
Unicef „Škole za Afriku“
	

	SKLOP AKTIVNOSTI
	Jesen, zima ,proljeće, ljeto
	

	SPORTSKA MANIFESTACIJA

	
Mali đir pa koš (29.4.'26.)
	

	


KULTURNA DOGAĐANJA, POSJETE, GOSTOVANJA

	-Ruksak pun kulture:
  Plesni centar „Tala“ – Tri praščića
_ Kazalište Mala scena „
 -12.12. „Božić u šumi”, KLZ
 + posjet ogranku Gradske knjižnice Zadar na dječji odjel u pričaonicu
- posjet školskoj knjižnici
- gostovanje KUD-ova otoka Pašmana u vrtiću , svibanj
posjet ogranku Muzeja grada Zadra zbog božićne radionice
- karnevalić Vir, veljača
-10.4. „Glavonja” , Cinestar Zadar
-posjet školskoj knjižnici
- gostovanje KUD-ova otoka Pašmana u vrtiću, svibanj

-planetarij Odiseja, 20.5.
- posjet interaktivnom  muzeju u Tkonu, lipanj
	
- planetarij Odiseja,20.5.
-posjet interaktivnom muzeju u Tkonu , lipanj



U mjesecu travnju smo sudjelovali u Tjednu tjelesne aktivnosti u suradnji sa Hrvatskim zavodom za javno zdravstvo poučavajući djecu o važnosti tjelesne aktivnosti tako da su svaki dan toga tjedna organizirane aktivnosti na temu mentalno zdravlje.
Tijekom ove pedagoške godine bavili smo se projektom Dinosauri u starijoj skupini a bio je i onih projekata, kao što je Tradicionalna glazba otoka Pašmana, koji je trajao nekoliko tjedana.

30. 4. 2026. smo organizirali sportsko-rekreativnu manifestaciju Mali đir pa koš 2026. kao potporu Điradi koju već nekoliko godina organizira Turistička zajednica Općine Pašman. I ove godine smo pozvali djecu starijih skupina iz svih vrtića sa otoka Ugljana i Pašmana na druženje kroz šetnju i sportske igre sa elementima košarke koje smo ove godine održali u školskoj sportskoj dvorani. Ovu manifestaciju organiziramo sad već četvrtu godinu zaredom te je postala tradicionalna, a pozitivne reakcije djece i naših kolega iz drugih vrtića potiču nas da nastavimo i nadograđujemo, u prvom redu, ovo lijepo druženje.

Program predškole za 21 dijete je i ove godine integriran u redovni program rada vrtića te su imali psihološko testiranje, a u prvi razred osnovne škole je upisano 19- ero djece, jedno dijete je upisano u posegni razred u OŠ u Preku dok je jedno dijete dobilo odgodu zbog različitih teškoća (govorne, jezične i intelektualne).
U okviru programa predškole poticao se cjelovit razvoj i kompetencije djece stvarajući stimulativno socijalno i prostorno-materijalno okruženje. Poticao se i razvoj predčitalačkih i predmatematičkih vještina te jačao osjećaj pripadnosti i vlastitog identiteta kroz njegovanje tradicijskih vrijednosti i obilježavanje blagdanskih događaja.

I ovu pedagošku godinu imali smo dijete sa zdravstvenim teškoćama koje ima i razvojna odstupanja s obzirom na dob pa i dalje imamo zaposlenog pomoćnika. Uzimajući u obzir specifičnosti djeteta nastojali smo ga integrirati u naše vrtićko okruženje. Odgojitelji su imali  profesionalnu odgovornost osigurati optimalne uvjete za stimuliranje psihofizičkog razvoja tog djeteta, te njegovo integriranje u zajednicu vršnjaka. Djeca s posebnim potrebama kao i djeca s zdravstvenim teškoćama iziskuju dodatnu pažnju svih djelatnika uključenih u proces predškolskog odgoja. U radu s djecom s posebnim potrebama prikupili smo i objedinili sve informacije o djetetovom razvoju iz različitih izvora (intervju s roditeljima, uvid u medicinsku dokumentaciju, praćenje razvoja, konzultacije sa edukacijskim rehabilitatorom i logopedom kod kojeg dijete ide privatno). Sukladno napretku u razvoju, nakon opservacije, djetetu je produžen boravak u vrtiću na 5 sati.  Kako bi djetetu osigurali primjerene razvojne poticaje planirali su se aktivnosti kojima će se podići nivo funkcioniranja potreban za sigurniju integraciju u društvenu zajednicu. U cilju što bolje suradnje roditelje smo informirali o uočenim odstupanjima i tome što se poduzeto u vrtiću te sadržajima i oblicima rada u skupini. 


5. OBRAZOVANJE I  STRUČNO USAVRŠAVANJE DJELATNIKA
 
S ciljem  kvalitetnijeg rada s djecom i njihovim roditeljima, sukladno zadaćama nužno je bilo permanentno obrazovanje odgajatelja i praćenje inovacija u području predškolske pedagogije,  didaktike  i  metodike.  U  tu  svrhu  organizirani  su  različiti  oblici  stručnog usavršavanja  na individualnom i zajedničkom planu, a birane su teme koje su bitne za kvalitetno odvijanje odgojno-obrazovnog rada.
Na razini ustanove redovito smo organizirali radne dogovore povodom svih važnih blagdana, svečanosti, događaja u vrtiću. Posebno postignuće na toj razini bilo je da su ti radni  dogovori  bili  konstruktivni, kreativni te vezani uz  bitnu  zadaću  o  poboljšanju komunikacije  doprinijeli su većoj suradnji, međusobnom uvažavanju kako osobnosti, tako i tuđih prijedloga i ideja te poticaju za nastavak s takvim načinom rada.


	
STRUČNO USAVRŠAVANJE NA RAZINI VRTIĆA
	
- Odgojiteljska vijeća
- Stručni aktivi:
  Teme:
  - Refleksivna praksa
  - Individualne mape 
- Radni dogovori po skupinama (dogovori o
   projektima, posjetima i edukacijama


	



STRUČNO USAVRŠAVANJE IZVAN VRTIĆA
	


Webinari i seminari:
listopad
2. 10. Planiranje aktivnosti s djecom u vrtiću (P. Palaškov)
Razvojna raketa (K.Baraka)
studeni
13.11. Senzorne igre u jaslicama (L. Kuštera, P. Blaslov)
20.11. ran znakovi autizma u vrtiću (P. Palaškov)
Rastresiti i istraživački materijali u jaslicama- moć i promjena (P. Blaslov)
Predvještine čitanja i pisanja (P:Blaslov)
prosinac
15.12. Likovnost u jasličkoj dobi (L.Kuštera)
Tiha pedagogija (M.Ćosić)
Šumska terapija (M.Ćosić, L.Kuštera)
siječanj
3.1. Zebra – prelazak iz vrtića u školu (L.Bašić)
Zimska avantura (L.Bašić)
Virtuozna voda u prirodi (L.Bašić)
veljača
26.2. Razvoj i jačanje komunikacijskih vještina (P:Palaškov)
ožujak
23.3. 4.festival inkluzije (B.Bačić)
lipanj
15.6. Van Gogh  kao poticaj: umjetnost, emocije i dječje stvaralaštvo


	
INDIVIDUALNO STRUČNO USAVRŠAVANJE 
	
Praćenje stručne literature, časopisa i stručnih  članaka:
- I. S. Stojnović: Suvremeno vođenje u odgoju i obrazovanju
- S. Ilyons: Suradniče igre u odgoju i obrazovanju
- W. Ellersiek: Igre rukama
- B. Mendeš: Dijete u svijetu igre
- T. Whitaker, D. J. Fiore: Teški roditelji i kako se nositi s njima
- B. Trajkovski: Kineziološke aktivnosti predškolske djece
-J.S.: Kako ojačati dječji mozak
-A. Bukvić Pažanin, M. Ott Franolić: Velika važnost malih priča
-I. P. Kraljević: Spretno i sretno dijete
- Senzomotoričke priče
-Velički,V., Katarinčić, I.: Stihovi u pokretu. 






6. SURADNJA S RODITELJIMA
 

Tijekom ove pedagoške godine nastavili smo suradnju s roditeljima. Budući su i zadaće odgojno-obrazovnog rada bile takve prirode da su za svoju realizaciju trebale raznovrsne doprinose roditelja, a i šire obitelji možemo sa zadovoljstvom ustvrditi da su nam roditelji pravi i aktivni sudionici u odgojno-obrazovnom procesu. Odgojitelji su se trudili njegovati raznovrsne oblike suradnje s roditeljima. Roditelji su aktivno bili uključeni u prilagodbu svoje djece, rado su se odazivali različitim oblicima suradnje.
Ostvareni su sljedeći oblici suradnje s roditeljima: 
· Individualni razgovori pri upisu djeteta i prema potrebi
· Boravak roditelja u skupini s djetetom tijekom prilagodbe
· Svakodnevne  kratke informacije o djeci pri primopredaji
· Roditeljski sastanci
· Centar za roditelje
· Slanje aktivnosti putem WhatsApp grupa 
· Upitnik za roditelje (ljetni rad)
Kako bi se ostvarila kvalitetna suradnja s roditeljima potrebno je veliko povjerenje, izuzetna otvorenost i tolerancija, a prije svega objektivnost i sposobnost za razmjenu informacija. Stoga su kao i dosadašnjih godina naša nastojanja bila usmjerena na zauzimanje pozitivnog stava i prema sebi i prema roditeljevim namjerama, sposobnostima i njegovoj osobnosti, osiguravanje uvjeta za aktivno uključivanje roditelja u realizaciju odgojno-obrazovnog procesa, pravovremeno reagiranje na aktualne probleme djeteta ili skupine te pronalaženju konstruktivnog rješenja te osnaživanje roditeljske kompetentnosti: pomoć u stjecanju znanja i vještina potrebnih za odgoj djeteta u obiteljskom okruženju te pravovremeno uočavanje i rješavanje razvojnih i odgojnih problema. 
Cilj nam je, zajedno sa roditeljima, kod djece potaknuti sva osjetila i razvijati maštu, aktivno ih angažirati u društvu druge djece,  jačati samostalnost i samosvijest, te probleme rješavati mirno i dogovaranjem. Primijetili smo da  djeca i dalje pokazuju velik interes za igranje igrica na mobitelu i tabletu te gledanje televizije pa smo sugerirali roditeljima da to svedu na minimum zbog dobrobiti svoje djece. Zamolili smo roditelje da donose pedagoški neoblikovani materijal koji smo iskoristili te pravili različite igračke i predmete.


7. SURADNJA S VANJSKIM USTANOVAMA


Ministarstvo znanosti, obrazovanja i mladih:
- upisivanje u zajednički elektronički upisnik
- provođenje programa javnih potreba (programa predškole i programa za djecu s teškoćama
  u razvoju)
Općina Pašman-Općinsko vijeće-načelnik :
 - suradnja oko izrade proračuna i osiguranja sredstava
- konzultacije oko bitnih segmenata procesa i organizacije djelatnosti pri donošenju potrebnih
  suglasnosti na akte Vrtića
- suradnja oko projekta rekonstrukcije i nadogradnje centralne zgrade u Dobropoljani 
Agencija za odgoj i obrazovanje:
- prijava za polaganje stručnog ispita pripravnice koja je završila pripravnički staž
- sudjelovanje na stručnim skupovima i webinarima u organizaciji AZOO
Ministarstvo kulture:
- prijava na projekt Ruksak (pun) kulture
Sveučilište u Zadru s Odjela za izobrazbu učitelja i odgojitelja:
-stručna praksa studenata
Centar za pružanje usluga Mocire:
-mišljenje stručnjaka o djetetu koje pohađa naš vrtić 
Inspekcijske službe :
Zavod za javno zdravstvo Zadar :
- redoviti zdravstveni pregled djelatnika
- uzorci za kemijsku – bakteriološku analizu vode, hrane te otisaka
Dom zdravlja Biograd na moru i pedijatri:
- izdavanje liječničkih potvrda o zdravstvenom stanju djece prije upisa u vrtić ili nakon bolesti
- laboratorijske pretrage i sistematski pregled djece prije upisa u prvi razred
Hrvatsko društvo Crveni križ Biograd na Moru
- sudjelovanje u akciji prikupljanja sredstva za potrebite „Solidarnost na djelu“
Pecto d.o.o:
- provođenje DD mjera
Predškolske ustanove iz Zadarske  županije :
- konzultacije i suradnja na unapređivanje rada
- zajedničko sudjelovanje na manifestacijama
Osnovna škola „Vladimir Nazor“ Neviđane :
- smještaj i organizacija rada u prostorijama škole (korištenje dvije učionice, sanitarnog čvora, sportske dvorane te vanjskog igrališta)
- suradnja sa pedagoginjom vezano za predupis i upis djece u 1. razred
- testiranje djece za upis u prvi razred
Stomatološka ambulanta Neviđane:
-  slanje djece na pregled zuba
- posjet stomatologinje našem vrtiću
Župni ured Dobropoljana:
- blagoslov vrtića u vrijeme božićnih blagdana
Unicef :
- prikupljanje sredstava za projekt „Škole za Afriku“
Informativni portal Općine Pašman:
- slanje članaka radi informiranja javnosti o događanjima u vrtiću
Turistička zajednica Općine Pašman
- potpora Điradi, rekreacijskoj utrci, organiziranjem sportsko-rekreativne manifestacije „Mali đir pa koš 2026.“


8. IZVJEŠĆE O RADU RAVNATELJICE
ZA PEDAGOŠKU GODINU 2025./2026.
 

Plan rada ravnateljice realiziran je prema Godišnjem planu i programu rada, motivaciji djelatnika,  praćenju  ostvarenja  zadanih  aktivnosti  osiguravanju  adekvatnih  uvjeta  za realizaciju  istih.  Kontinuirano  je  praćena  evidencija  prisutnosti  djece,  evidencija  radnog 
vremena  odgojitelja,  evidencije  uplata  korisnika  Dječjeg  vrtića,  vođenje  pedagoške dokumentacije te:
 
· Izrada Godišnjeg plana i programa rada vrtića za 2026./2027.
· Uredu  državne  uprave , Službi  za  društvene djelatnosti, dostavljena su tražena izvješća
· Izrada  Ljetopisa, 
· Potpisani Ugovori s dobavljačima 
· Pripremanje materijala za web stranicu vrtića
· Napravljen je popis djece polaznika Vrtića doraslih za upis u 1. razred osnovne škole. 
· Redovito sazivanje Odgojiteljskog vijeća i po potrebi sjednica Upravnog vijeća  
· Suradnja s Epidemiološkom službom u Zadru, s Osnovnom školom u Neviđanima
· Izrada Upisne dokumentacije, pedagoška dokumentacija – ažuriranje podataka 
· Rad na motivaciji odgojitelja, proširivanju njihove opće i radne kulture te otklanjanju 
            svih  prepreka  koje  bi  onemogućavale  njihovu  kreativnost
· Organizacija sudjelovanja na događanjima i manifestacijama u okruženju
· Organiziranje posjeta kulturnim i drugim ustanovama
· Organiziranje gostovanja u vrtiću
· U suradnji s pedagoginjom i odgojiteljima organiziranje izleta u Zadar, na Dječji karneval na Vir, na Škrapić u Tkon…
· Pravovremeno  obavještavanje  odgojitelja  o  planiranim  zadaćama,  odlukama  i 
            sjednicama Vijeća odgojitelja i Upravnog vijeća
· Nabava potrebnog materijala za realizaciju planiranih aktivnosti – likovni, didaktički, 
            radni materijal 
· Nabava potrošnog i materijala za čišćenje prostora vrtića
· Nabava radne obuće i odjeće
· Rješenja o strukturi radnog vremena i korištenje godišnjih odmora djelatnika dječjeg vrtića 
· Upisni postupak djece u Dječji vrtić za pedagošku godinu 2026./2027. 
· Godišnje Izvješće o radu dječjeg vrtića za pedagošku godinu 2025./2026. 
· Sudjelovanje na Danima AZOO-a u Šibeniku pod nazivom „Jačanje kompetencija odgojno obrazovnih djelatnika u skladu s reformskim procesima 1“
· Sudjelovanje na dvodnevnom državnom stručnom skupu za ravnatelje predškolskih ustanova na Plitvicama pod nazivom“  Primjena novela zakonskih i podzakonskih akata u djelatnosti ranog i predškolskog odgoja i obrazovanja“
· Sudjelovanje na  stručnom skupu Festivalu inkluzije u Zadru u organizaciji Sveučilišta Zadar
· Sudjelovanje na edukaciji: „Dobrobiti e-Twininga i Erasmus + programa na profesionalni razvoj odgojitelja“
· Sudjelovanje na webinarima Eduke savjeta – Zakon u vrtiću
· Ministarstvo, znanosti, obrazovanja i mladih– upis u zajednički elektronički upisnik, provođenje programa predškole 


						
9.  IZVJEŠĆE O RADU STRUČNOG SURADNIKA PEDAGOGA ZA
PEDAGOŠKU GODINU 2025./2026.

Stručni suradnik pedagog tijekom pedagoške godine radio je u skladu s Godišnjim planom i programom rada Dječjeg vrtića „Bodulić”. Poslovi su ostvarivani kroz neposredan rad s djecom, odgojiteljima i roditeljima te suradnju s ravnateljicom i ostalim članovima stručnog tima.
Zaposlen je na 12 sati tjedno. Osim neposrednog rada s djecom, roditeljima i odgojiteljima u okviru svog radnog vremena ostala zaduženja su:
- sudjelovanje u izradi Godišnjeg plana i programa
-  izrada Godišnjeg izvješća rada pedagoga
- vođenje i pregled pedagoške dokumentacije koja uključuje :  Knjigu pedagoške dokumentacije odgojno-obrazovne skupine, sudjeluje u izradi Godišnjeg izvješće o radu i Godišnjeg plana i programa, Ljetopis te Dosje djeteta s posebnim potrebama.
- organizacija i provedba stručnog usavršavanja unutar ustanove (stručni aktivi, edukativna predavanja, zajednički dogovori, individualni razgovori) te poticanje na sudjelovanje na stručnim skupovima i predavanjima.

RAD S DJECOM
Tijekom pedagoške godine kontinuirano je praćen psihofizički razvoj djece s naglaskom na prepoznavanje njihovih razvojnih potreba i individualnih posebnosti. Posebna pozornost posvećena je praćenju novoupisane djece tijekom procesa prilagodbe (adaptacije). Sukladno tome tijekom pedagoške godine pedagog je  redovito boravio u odgojno-obrazovnim skupinama radi praćenja razvoja djece, opažanja skupne dinamike i pružanja stručne podrške odgojiteljima. U suradnji s logopedom provedene su individualne poticajne aktivnosti za djecu s teškoćama i odstupanjima u govorno-jezičnom razvoju.
Individualni rad bio je usmjeren na poticanje razvoja djece kroz aktivnosti prilagođene njihovim mogućnostima i potrebama, uz korištenje prilagođenih didaktičkih materijala i literature.
U suradnji s odgojiteljima provedena je procjena predčitalačkih vještina kroz aktivnosti glasovne analize i sinteze kod djece predškolske dobi. Poseban naglasak stavljen je na rad s djecom predškolske dobi kroz aktivnosti razvoja fonološke svjesnosti, pažnje, koncentracije i predčitalačkih vještina kao pripreme za polazak u školu.

SURADNJA S RODITELJIMA
Suradnja s roditeljima  tijekom pedagoške godine odvijala se sustavno i partnerski kroz različite oblike komunikacije i edukacije, uključujući individualne razgovore, roditeljske sastanke, interaktivne radionice i edukativna predavanja.
Poseban naglasak stavljen je na provedbu individualnih razgovora  s ciljem uspostavljanja bolje povezanosti vrtića i obiteljskog doma te usklađivanja odgojnog djelovanja i prilagodbe odgojnih potreba pojedinom djetetu.
Tijekom pedagoške godine održano je predavanja za roditelje predškolaca na temu: „Priprema djeteta za školu u obiteljskom okruženju”.

SURADNJA S ODGOJITELJIMA
Tijekom pedagoške godine suradnja s odgojiteljima bila je kontinuirana i usmjerena na praćenje razvoja i napretka djece u odgojno-obrazovnim skupinama te praćenje kvalitete odgojno-obrazovnog rada. Ostvarena je kroz zajedničko planiranje odgojno-obrazovnog procesa, uređenje prostorno-materijalnog okruženja, organizaciju i provedbu projekata, radionica i izleta te redovite stručne konzultacije.
Odgojiteljima je pružena kontinuirana stručna podrška i poticaj za stručno usavršavanje te sudjelovanje na edukacijama i stručnim skupovima.

SURADNJA S VANJSKIM INSTITUCIJAMA I STRUČNJACIMA
Tijekom pedagoške godine ostvarena je intenzivna i kontinuirana suradnja s vanjskim stručnjacima te kulturnim, obrazovnim i zdravstvenim institucijama s ciljem unapređenja odgojno-obrazovnog rada te kulturne i društvene integracije djece u lokalnu zajednicu.

 Stručno-razvojna podrška
Logopedinja Vanja Rušnjak Kurtin – provedena je opsrevacija djece po odgojno-obrazovnim skupinama te ciljano logopedsko testiranje radi ranog otkrivanja govorno-jezičnih odstupanja . Djeci s uočenim teškoćama u komunikaciji osigurana je pravovremena stručna podrška.
Logopedsko-rehabilitacijski centar „Feniks” (edukacijski rehabilitator Damir Hećimović i logopedinja Ana Gagro) – ostvarena je suradnja u svrhu praćenja i stručne podrške za djecu s razvojnim izazovima.
Obiteljski centar – uspostavljena je suradnja kroz organizirani dolazak djelatnica centra koje su održale edukativno predavanje i interaktivnu radionicu „Dječja prava”
Centar Mocire - suradnja je ostvarena u vidu konzultacija i praćenja napretka djece s razvojnim izazovima.
Kulturni sadržaji, umjetnički programi i suradnja s ustanovama u kulturi
Kazalište lutaka Zadar – dogovoreni su i realizirani posjeti kazališnim predstavama za djecu
Mala scena Zagreb – dogovoreno je i uspješno realizirano gostovanje kazališne predstave „Priča o oblaku” za mlađe vrtićke skupine
Cinestar kino Zadar – realiziran je posjet kinu gdje su predškolci gledali edukativni film za djecu „Glavonja” po preporuci Ministarstva znanosti, obrazovanja i mladih
Muzej grada Zadra – ostvarena je profesionalna suradnja i dogovoren posjet ogranku Narodnog muzeja gdje su djeca sudjelovala u izradi božićnih ukrasa
Ruksak pun kulture – uspostavljen je kontakt i provedba nacionalnog programa s ciljem približavanja umjetnosti i kulture djeci.

 Razvijanje predpismenosti i suradnja s knjižnicama
Narodna knjižnica Kali – dogovoreno su i realizirano gostovanje te zajedničke aktivnosti u svrhu popularizacije knjige i čitanja od najranije dobivene
Nacionalni projekt „15 po 15” - aktivno sudjelovanje i provedba programa 15- minutnog čitanja svaki dan s ciljem stvaranja navike čitanja i slušanja priča

Kontinuitet odgojno-obrazovnog procesa i prijelaz u osnovnu školu
Osnovna škola Vladimor Nazor u Neviđanima (pedagoginja Marta Kožul Blagdanić) – ostvarena je profesionalna suradnja vezana uz provođenje testiranja predškolaca prilikom upisa u prvi razred osnovne škole radi lakše tranzicije djece u novi sustav
Osnovna škola Valentin Klarin Preko ( psihologinja Nadežda Deša) – ostvarena je profesionalna suradnja i konzultacije vezane uz individualne potrebe djece s teškoćama u razvoju te planiranje njihovog daljnjeg školovanja.

Zdravstvena skrb i prevencija
Stomatološka ordinacija Neviđane – posjet zubarice i medicinske sestre vrtiću te provođenje edukativnog predavanja  i praktičnih radionica za najmlađe o važnosti oralne higijene i pravilnog pranja zubi.
Udruga Cukrići – predavanje doktorice Lucije K. Mrkić o dijabetesu radi upisa u novu pedagošku godinu djeteta sa dijabetesom tipa A

Projekti, likovni natječaji i suradnja s društvenom zajednicom
S ciljem poticanja dječjeg kreativnog izražavanja, ekološke svijesti te aktivnog sudjelovanja u širim društvenim i kulturnim manifestacijama, ostvareno je sudjelovanje u sljedećim likovnom natječajima i projektima.
Likovni natječaj tvrtke Dukat „Volim šume”- djeca su kroz likovno stvaralaštvo osvještavala važnost očuvanja šumskih ekosustava i zaštite prirode. Sudjelovanjem u ovom dugogodišnjem društveno odgovornom projektu, vrtić je dao doprinos promicanju ekološke pismenosti i održivog razvoja od najranije dobi.
Likovni natječaj za Guinessovu knjigu rekorda (organizacija Kuća dalmatinskog psa) – kroz sudjelovanje u jedinstvenom likovnom natječaju s ciljem obaranja Guinessovog rekorda i kroz izradu likovnih radova  s motivom autohtone hrvatske pasmine, kod djece se poticao razvoj lokalnog i nacionalnog identiteta, upoznavanje s kulturnom i prirodnom baštinom te osjećaj zajedništva .

Očuvanje kulturne baštine, tradicije i lokalnog identiteta
Kao podrška odgojiteljicama tijekom provođenja projekta Tradicionalna glazba otoka Pašmana kojeg su provodile odgojiteljice Kristina Baraka, Marina Baraka Ćosić i Izabela Bobić . U sklopu projekta tijekom pedagoške godine ostvarena je suradnja s lokalim kulturno-umjetničkim društvima koji su posjetili naš vrtić – KUD „Bokolje” Dobropoljana, KUD „Nevijana” Neviđane, i KUD „Sveti Luka“ Ždrelac .
Kroz neposredno iskustvo učenja napjeva i kola učili su o važnosti očuvanja tradicijskih vrijednosti.  Ostvarena je bogata suradnja kroz posjete kulturno-umjetničkih društava vrtiću. Kroz interaktivne susrete, prezentacije narodnih nošnji, tradicijskih plesova i napjeva djeci je na zoran način približena kulturna baština. Ova suradnja je doprinijela međugeneracijskoj solidarnosti i poticanju interesa djece za aktivno očuvanje lokalnih običaja.


10.  IZVJEŠĆE O RADU ZDRAVSTVENE VODITELJICE ZA
PEDAGOŠKU GODINU 2025./2026.

1. UVOD
Ovo izvješće o zdravstveno – higijenskom stanju i preventivnom radu u dječjem vrtiću sastavljeno je na temelju zatečene dokumentacije  i evidencije morbiditeta za razdoblje od početka pedagoške godine do svibnja 2026. godine, te na temelju neposrednog rada, nadzora i provedenih protokola nakon što je trenutna zdravstvena voditeljica stupila na dužnost 1. lipnja 2026. godine .

2. IZVJEŠĆE O OBOLJENJIMA I SIMPTOMIMA DJECE
Analiza zdravstvenog stanja po skupinama i mjesecima
 Uvod i metodologija 
Ovo izvješće prikazuje strukturiranu analizu zdravstvenog stanja i evidencije oboljenja među djecom u dječjem vrtiću tijekom pedagoške godine 2025./2026. Cilj analize je identificirati epidemiološke trendove, najučestalije simptome te kritična razdoblja kako bi se pravovremeno optimizirale preventivne i higijenske mjere unutar objekta.
Ključni pokazatelji
• Ukupan broj zabilježenih slučajeva: 82 slučaja (uključujući specifične dijagnoze i izolirane   simptome).
• Najučestalije specifično oboljenje: Bolest usta, šaka i stopala (9 zabilježenih slučajeva).
• Kritični mjesec s najvišom incidencijom: Prosinac, s ukupno zabilježenih 17 slučajeva različitih simptoma.
• Najizloženija odgojna skupina: Skupina 'Cvjetići' s najvećim brojem prijavljenih zdravstvenih promjena.
Epidemiološki zaključci i preporuke
1. Sezonski karakter bolesti: Evidentna je jasna podjela na zimske respiratorne infekcije
(prosinac-ožujak) te kasno-proljetne valove enterovirusa (usta, šake, stopala u svibnju i lipnju). Sukladno tome, preventivne protokole potrebno je prilagođavati sezoni.
2. Ciljana dezinfekcija u skupinama: S obzirom na to da su se određene bolesti poput pedikuloze i bolesti usta, šaka i stopala pojavljivale u izoliranim valovima unutar specifičnih skupina, bilo je potrebno postrožiti mjere izolacije igračaka i lokalne dezinfekcije odmah po primitku prve dojave roditelja.

3. GRAFIČKI IZVJEŠTAJ POJAVNOSTI BOLESTI I SIMPTOMA
Razdoblje: Pedagoška godina 2025./2026.
Izvor podataka: Evidencija po dječjim skupinama (Jaslice/Pačići, Bubamare, Ribica, Cvjetići).
1. Kretanje bolesti kroz mjesece Grafikon prikazuje ukupnu dinamiku pojavljivanja simptoma i bolesti od listopada do lipnja. Vidljiv je izraženi sezonski vrhunac u prosincu te ponovni porast u proljetnom razdoblju ([image: ]ožujak i svibanj).



2. Analiza najučestalijih oboljenja i simptoma
Analizom upisanih podataka iz svih odgojnih skupina, identificirani su najčešći zdravstveni
problemi kod djece. Upale grla/angine i upale uha dominiraju evidencijom, prateći klasične respiratorne simptome poput prehlade i pojačanog curenja nosa.[image: ]
Zaključak i napomena:
Ovaj pregled služi za internu analizu i praćenje zdravstvenih trendova unutar skupina radi pravovremene prevencije i dezinfekcije prostora.
4. PREVENTIVNI RAD, PROVOĐENJE ZDRAVSTVENIH PROTOKOLA I SANITARNI NADZOR
Budući da je trenutna voditeljica stupila na dužnost 1. lipnja 2026. godine, aktivnosti u ljetnom razdoblju bile su primarno usmjerene na hitnu implementaciju preventivnih mjera zaštite djece od nepovoljnih klimatskih uvjeta te na reviziju i ažuriranje zakonski obvezne sanitarne dokumentacije zaposlenika.
4.1. Implementacija protokola o posutpanju i preporuke za zaštitu od vrućina i toplinskih udara
U suradnji s odgojnim i tehničkim osobljem , uspješno su provedene mjere
- prilagodba i ograničenje boravka na otvorenom
- provedba režima pojačane hidracije
- zaštita kože i mikroklimatski uvjeti
- prepoznavanje simptoma  ,pojačani oprez i praćenje općeg stanja djece
4.2. Revizija i vođenje evidencija o sanitarnim iskaznicama zaposlenika
Tijekom lipnja izvršen je kompletan uvid u postojeću bazu podataka o zdravstvenom stanju zaposlenika.
- ažuriranje registra
- upućivanje na preglede
-status dokumentacije
4.3. Higijenski nadzor pripreme, distribucije i skladištenja hrane
Nadzor se provodio u skladu s HACCP sustavom i propisima o sigurnosti hrane:
- planiranje i izrada nutritivno uravnoteženih jelovnika
- kontrola skladištenja i rashladnih uređaja
- higijena prostora i opreme
- uzorkovanje hrane i mikrobiološka kontrola
- rezultat nadzora
5. ZAKLJUČAK I SMJERNICE ZA DALJNJI RAD
5.1. Zaključak
Na temelju analize zatečene dokumentacije za pedagošku godinu 2025./2026., vidljivo je da su zdravstveni izazovi među djecom bili ponajviše vezani uz uobičajene sezonske respiratorne infekcije (upale grla i uha) te prolazne valove dječjih viroza (bolest usta, šaka i stopala).Stupanjem na dužnost trenutne zdravstvene voditeljice 1. lipnja 2026. godine, fokus je uspješno prebačen na preventivno djelovanje u ljetnim uvjetima.
Pravovremenom primjenom Protokola za zaštitu od vrućina i toplinskih udara te uvođenjem strožeg režima hidracije i boravka na otvorenom, zdravlje djece u ljetnim mjesecima ostalo je stabilno i bez incidenata. Provedenom revizijom sanitarnih iskaznica i uspostavom kontinuiranog nadzora nad HACCP sustavom u kuhinji i skladištima, u potpunosti je osigurana zakonska usklađenost ustanove i visoka razina sanitarne sigurnosti.

5.2. Smjernice i plan aktivnosti za pedagošku godinu 2026./2027.
S ciljem održavanja i dodatnog unapređenja zdravstvenih standarda u dječjem vrtiću, u idućem razdoblju planiraju se sljedeće smjernice:
- Kontinuitet sanitarnog nadzora   - Nastavak vođenja ažurne evidencije sanitarnih iskaznica i pravovremeno upućivanje svih zaposlenika na redovite zdravstvene preglede.
- Strogo provođenje HACCP sustava - Održavanje visoke razine higijene u centralnoj i priručnim kuhinjama, uz redovito praćenje temperaturnih lista u rashladnim uređajima i pravilno arhiviranje uzoraka hrane.
- Izrada jelovnika – plan za uvođenje posebnih jelovnika za djecu s alergijama u idućoj godini
- Jesenska preventivna trijaža - Početkom nove pedagoške godine (u rujnu) provest će se pojačani preventivni pregledi djece na pedikulozu (uši) te edukacija odgojitelja o prepoznavanju ranih simptoma zaraznih bolesti u kolektivu.
- Zdravstveni odgoj i suradnja s roditeljima - Izrada novih informativnih letaka i provođenje savjetodavnog rada s roditeljima na teme jačanja imuniteta djece uoči zimskih mjeseci te važnosti poštivanja pravila o ostanku bolesnog djeteta kod kuće.
- Usklađivanje mikroklimatskih uvjeta-  Redovito praćenje temperature i vlažnosti zraka u sobama dnevnog boravka te pravilno i kontrolirano korištenje sustava ventilacije grijanja/hlađenja tijekom promjene godišnjih doba.

Graficki prikaz najucestalijih oboljenja i simptoma

Broj pojavljivanja u tablici

Broj zabiljezenih slucajeva

Kretanje ukupnog broja oboljenja po mjesecima (2025/2026)

